ཏི་སྒྲོའི་ཆོས་སྐོར་ལས། རིག་བྱེད་དབང་མོའི་སྒྲུབ་ཐབས།
Im
རིག་བྱེད་ གཅིག་ སྒྲུབ་ཐབས།

གཏེར་ འཇིགས་མེད་ཕུན་ཚོཊ་གསུང༌། གསར།
৩৩।
ན་མོ་གུ་རུ་དེ་ཝ་ཌཱཀྐི་ཡེ། རང་བྱུང་པདྨ་རྒྱལ་པོ་ངས། །རྒྱུད་ལུང་མན་ངག་སྙིང་པོའི་བཅུད། ། བསྐྱེད་རྫོགས་རྫོགས་ཆེན་ཆོས་ཀྱི་སྐོར། །ཤིན་ཏུ་བསྡུས་པའི་ཏི་ལ་ཀ །བཀྲ་ཤིས་དུང་གི་གཟུགས་འཆང་བའི། །
རྡོ་སྒྲོམ་ཟུང་གི་དཀྱིལ་དུ་སྦས། །མཚོ་རྒྱལ་ཁྱོད་ཀྱི་ལག་ཏུ་གཏད། །ཕྱིས་འབྱུང་དུས་ཀྱི་ཐ་མ་ལ། ། ཁོ་བོའི་སྙིང་གི་བུ་མཆོག་གང༌། །ཏི་སྒྲོ་མཁའ་འགྲོའི་འདུ་གནས་དང༌། །མཆིམས་ཕུ་རིག་འཛིན་བཞུགས་གནས་སུ། །
བརྟུལ་ཞུགས་སྤྱོད་པས་ཐོན་སྐབས་སུ། །མ་འཛོལ་ལག་ཏུ་འཕྲོད་པར་གྱིས། །སམ་ཡ། དེ་ལ་འདིར་ཏི་སྒྲོའི་ཆོས་སྐོར་གྱི་སྒོ་འབྱེད་རིག་བྱེད་དབང་མོའི་སྒྲུབ་ཐབས་ལ། དང་པོ། སྐྱབས་འགྲོ་སེམས་བསྐྱེད་ནི། ན་མོ།
འདི་ནས་བྱང་ཆུབ་སྙིང་པོར་མཆིས་ཀྱི་བར། །འབུམ་ཕྲག་མཁའ་འགྲོའི་ཚོགས་ལ་སྐྱབས་སུ་མཆི། །སྡུག་བསྔལ་རྒྱ་མཚོར་བྱིང་བའི་འགྲོ་ཚོགས་
276

আ
ཀུན། །གཏན་བདེའི་ས་ལ་འགོད་པར་སེམས་བསྐྱེད་དོ། ། བགེགས་བསལ་སྲུང་འཁོར་བསྒོམ་པ་ནི། ཧྲཱིཿ གང་སྣང་བདེ་སྟོང་ཡེ་ཤེས་རོལ་པ་
ལ༑ ༑མ་དག་བགེགས་ཞེས་བྱ་བའི་མིང་ཡང་མེད། ། སྣང་སྲིད་འོད་དམར་ཀློང་དུ་བཞུས་པ་ཡིས། །བདེ་ཆེན་འཕོ་མེད་ཀློང་དུ་མཚམས་གཅད་
དོ༑ ༑ བྱིན་དབབ་ནི། ཧྲཱིཿ གནས་ཡུལ་དུར་ཁྲོད་དག་པའི་ཞིང་ཁམས་ནས། །རྡུལ་སྙེད་མཁའ་འགྲོའི་འདུ་བ་དབྱིངས་ནས་བཞེངས། །སྐལ་ལྡན་ལུས་
ངག་ཡིད་ཀྱི་སྣང་ཆ་ཀུན། །བདེ་སྟོང་དབྱེར་མེད་མཆོག་གི་བྱིན་ཕོབ་ཅིག །ཨོཾ་ཀུ་རུ་ཀུལླེ་ས་པ་རཱི་ཝ་ར་ཨ་ཝེ་ཤ་ཡ་ཛ་ཛཿ ཕེ་ཕེ་ཏིཥྛ་ལྷན། མཆོད་རྫས་
རིག་བྱེད་
གཉིས་
སྒྲུབ་ཐབས།
277
كرها

འཇིགས་མེད་ཕུན་ཚོཊ་གསུང་།གསར།
༜ བྱིན་བརླབ་ནི། ཧྲཱིཿ དབང་ཤེས་ཡུལ་གྱིས་བསྡུས་པའི་ཆོས་སོ་ཅོག །འཁོར་འདས་མཉམ་ཉིད་ཀུན་བཟང་མཆོད་པའི་སྤྲིན། །མུ་མེད་སྲིད་ཞིའི་ཁྱོན་ཀུན་ཡོངས་ཁྱབ་པ། །མཆོད་ཡུལ་
ལྷ་རྣམས་མཉེས་པའི་དཔྱིད་དུ་གྱུར། །བཛྲ་སྥ་ར་ཎ་ཁཾ། དངོས་གཞི་ལྷ་བསྐྱེད་ནི༑ ཨ། ཆོས་ཀུན་འོད་གསལ་ཀ་དག་ངང་ཉིད་ལས། །རང་སྣང་རྣམ་དག་བདེ་ཆེན་ཌཱཀྐིའི་དལ། །རང་
རིག་ཧྲཱིཿཡིག་དམར་གསལ་ལམ་མེ་བ། །འོད་འཕྲོས་དོན་གཉིས་བྱས་ནས་ཚུར་འདུས་པ། །རྒྱལ་ཀུན་སོ་སོར་རྟོགས་པའི་ཡེ་ཤེས་སྐུ། །བཅོམ་ལྡན་རིག་བྱེད་དབང་མོ་ལོངས་སྐུའི་
ཆས༑ ༑ཞལ་གཅིག་ཕྱག་གཉིས་ཨུཏྤལ་མདའ་གཞུ་འགེངས། ། ཞབས་གཉིས་བརྐྱང་བསྐུམ་པད་ཉིའི་གདན་ལ་རོལ། །འཁོར་དུ་ཞིང་སྔགས་ལྷན་སྐྱེས་ཌཱཀྐིའི་ཚོགས། །ཉི་ཟེར་
རྡུལ་ལྟར་རང་སྣང་རྒྱན་དུ་ཤར། ། སྤྱན་འདྲེན་ནི། ཧྲཱིཿ བདེ་ཆེན་དབང་གི་ཕོ་བྲང་འོད་འབར་ནས། ། རྡུལ་སྙེད་མཁའ་འགྲོ་གཙོ་དང་འཁོར་ཚོགས་བཅས། །དབང་གི་ལས་རྣམས་
བདེ་བླག་བསྒྲུབ་ཕྱིར་དུ། །མ་ཐོགས་ཐུགས་རྗེའི་སྟོབས་ཀྱིས་གནས་འདིར་གཤེགས། །བཛྲ་ས་མ་ཡཱ་ཛཿ བཞུགས་སུ་གསོལ་བ་ནི། ཧྲཱིཿདབྱིངས་ལས་རང་ཤར་ཡེ་ཤེས་ལྷ་ཡི་ཚོགས། །
278

আ ཏིང་འཛིན་རྩེ་གཅིག་སྒྲུབ་པའི་དམ་ཚིག་པར། །ཇི་ལྟར་ཆུ་ལ་ཆུ་བཞག་ཇི་བཞིན་དུ། ། དབྱེར་མེད་རོ་གཅིག་བརྟན་པར་བཞུགས་སུ་གསོལ། །ཏིཥྛ་ལྷན། མཆོད་པ་
འབུལ་བ་ནི། ཧྲཱིཿ མཁའ་དབྱིངས་ཀུན་ཁྱབ་ཀུན་བཟང་མཆོད་པའི་སྤྲིན། ། ཆོས་ཉིད་ལ་ནི་ཆོས་ཉིད་ཐིམ་པ་དང༌། །ལྷ་ལ་ལྷ་ཐིམ་ངང་དུ་འབུལ་ལགས་ན། །འཁོར་འདས་དབང་དུ་
འདུ་བའི་དངོས་གྲུབ་སྩོལ། །མ་ཧཱ་པཱུ་ཙ་ཁཱ་ཧི། བསྟོད་པ་ནི། ཧྲཱིཿ སོར་རྟོགས་ཡེ་ཤེས་མཛེས་སྡུག་ལང་ཚོར་འཕོས། །འཇམ་མཉེན་པདྨའི་མདའ་ཡིས་སྲིད་གསུམ་འབིགས། །ཆགས་
པའི་ཟོལ་གྱིས་ཆགས་ཅན་བདེ་བར་ཁྲིད། །འཕགས་བཞིའི་བསྐྱེད་ཡུམ་རིག་བྱེད་དབང་མོར་བསྟོད། ། བཟླས་པ་བྱ་བ་ནི། ཐུགས་ཀར་ཉི་སྟེང་ཧྲཱིཿལ་སྔགས་ཀྱིས་བསྐོར། །འོད་འཕྲོས་
འཕགས་མཆོད་འགྲོ་ཀུན་སྒྲིབ་གཉིས་སྦྱངས། །ཐམས་ཅད་བདེ་སྟོང་འོད་དམར་ཀློང་དུ་ཞུ། ། རང་ལ་ཐིམ་པས་མཆོག་ཐུན་དངོས་གྲུབ་ཐོབ། །ༀ་ཀུ་རུ་ཀུལླེ་ཧྲཱིཿསྭཱ་ཧཱ། བརྒྱ་སྟོང་ཁྲི་ ཧྰུྃ་
འབུམ་བཟླས་པ་ཡིས། །དབང་གི་ལས་རྣམས་ཀུན་འགྲུབ་ཅིང༌། །སྐུ་བཞི་ཐོབ་བོ་ས་མ་ཡ། ། ཚོགས་བྱིན་བརླབ་ནི། ཧྲཱིཿ ཨེ་ཡིག་སྟོང་ཆེན་དབྱིངས་ཀྱི་ཀ་པ་ལཱར། །ཝཾ་ཡིག་འཁོར་འདས་ཆོས་ཀུན་ཚོགས་སུ་བཤམས། །
F
279
གསུམ་བྱོན། སྒྲུབ་ཐབས།

འཇིགས་མེད་ཕུན་ཚོཊ་གསུང༌།གསར།
༈༙ བདེ་ཆེན་འཕོ་འགྱུར་མེད་པར་བྱིན་གྱིས་བརླབས། །མཆོད་ཡུལ་ལྷ་རྣམས་དགྱེས་པའི་སྤྲིན་དུ་གྱུར། ། ནམ་མཁའ་མཛོད་སྔགས། ཚོགས་མཆོད་ནི། ཧྲཱིཿ ཕྱི་ལྟར་བཟའ་བཅའ་བཏུང་བ་དམ་ཚིག་
རྫས༑ ༑ནང་ལྟར་ཁ་སྦྱོར་བདེ་སྟོང་གླུ་གར་དང༌། ། གསང་བ་རིག་སྟོང་རྫོགས་པ་ཆེན་པོ་ཡི། །ཚོགས་མཆོད་འབུལ་ལོ་ཐུགས་དམ་སྐོང་གྱུར་ཅིག །ག་ཎ་ཙཀྲ་པཱུ་ཙ་ཁཱ་ཧི། དགེ་བསྔོ་
ནི༑ དགེ་བ་འདིས་མཚོན་དུས་གསུམ་ལེགས་བྱས་མཐུས། །བདེན་གཉིས་དབྱེར་མེད་ལྷན་སྐྱེས་ཌཱཀྐི་ནཱིའི། །གོ་འཕང་ཚེ་འདི་ཉིད་ལ་མངོན་གྱུར་ནས། ། ཕྲིན་ལས་རྣམ་བཞིས་
འགྲོ་ཀུན་འདྲེན་པར་ཤོག ། བཀྲ་ཤིས་བརྗོད་པ་ནི། ཧོ། རྣམ་ཐར་གསུམ་ལྡན་རྡོ་རྗེ་བཙུན་མོའི་མཁར། །གཉིས་སྣང་རྟོག་པའི་རྒྱུ་བ་མཐའ་དག་ཤི །གསང་གསུམ་རྟག་ཁྱབ་ལྷུན་གྲུབ་
རོལ་པ་ཡི། །དགེ་ལེགས་སྣང་བས་ས་གསུམ་ཁྱབ་པར་ཤོག ། ཅེས་སོགས་མཐའ་རྒྱས་སུ་བྱའོ། །རྡོ་སྒྲོམ་དུང་གི་དབྱིབས་ཅན་གྱི་ནང་བཅུད་དངོས་སུ་འདོན་པའི་དུས་ལ་བབ་པ་མིན་ཡང༌། གཏེར་ཕུད་འདི་ཙམ་སྤེལ་ནའང་བསྟན་འཛིན་
དུ་མའི་ཐུགས་བཞེད་བདེ་བླག་ཏུ་འགྲུབ་ཅིང་རྒྱལ་ཁམས་ཡོངས་ལ་བདེ་སྐྱིད་ཀྱི་སྣང་བ་རྒྱ་ཆེར་རྒྱས་པ་སོགས་དགོས་པ་དུ་མ་མཐོང་ནས་ཨ་བྷྱ་ལཀྵ་ཀ་རས་གཏེར་མིན་བརྩམས་མིན་དུ་བྲིསཔ་དགེ།
280

མཚོ་རྒྱལ་ གཅིག་ སྒྲུབ་ཐབས།